FI Euroopan unionin virallinen lehti L 327/49

KOMISSION TÄYTÄNTÖÖNPANOPÄÄTÖS,

annettu 22 päivänä marraskuuta 2012,

luvan antamisesta dihydrokapsiaatin saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti

(tiedoksiannettu numerolla C(2012) 8391)

(Ainoastaan englanninkielinen teksti on todistusvoimainen)

(2012/726/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,

sekä katsoo seuraavaa:

(1) Ajinomoto Co. Inc., Japani, esitti 6 päivänä elokuuta 2010 Yhdistyneen kuningaskunnan toimivaltaisille viranomaisille hakemuksen dihydrokapsiaatin saattamisesta markkinoille elintarvikkeiden uutena ainesosana.

(2) Yhdistyneen kuningaskunnan toimivaltainen elintarvikkeiden arviointielin antoi 10 päivänä maaliskuuta 2011 ensiarvioraporttinsa. Raportissa todettiin, että dihydrokapsiaatti ei aiheuta vaaraa kuluttajien terveydelle.

(3) Komissio toimitti ensiarvioraportin kaikille jäsenvaltioille 13 päivänä huhtikuuta 2011.

(4) Asetuksen (EY) N:o 258/97 6 artiklan 4 kohdassa säädetyssä 60 päivän määräajassa esitettiin kyseisen kohdan mukaisia perusteltuja muistutuksia.

(5) Sen vuoksi kuultiin Euroopan elintarviketurvallisuusviranomaista (EFSA) 9 päivänä marraskuuta 2011.

(6) EFSA totesi 28 päivänä kesäkuuta 2012 antamassaan lausunnossa ”Scientific opinion on Dihydrocapsiate” (2), että dihydrokapsiaatti on ehdotetuissa käyttötarkoituksissa ja ehdotetuilla käyttömäärillä turvallinen.

(7) Dihydrokapsiaatti täyttää asetuksen (EY) N:o 258/97 3 artiklan 1 kohdassa asetetut vaatimukset.

(8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Dihydrokapsiaatti, sellaisena kuin se on määritelty liitteessä I, voidaan saattaa markkinoille elintarvikkeiden uutena ainesosana liitteessä II mainittujen käyttötarkoitusten ja enimmäismäärien mukaisesti, sanotun kuitenkaan rajoittamatta Euroopan parlamentin ja neuvoston asetuksen (EY) N:o 1925/2006 (3), Euroopan parlamentin ja neuvoston direktiivin 2009/39/EY (4) ja Euroopan parlamentin ja neuvoston direktiivin 2009/54/EY (5) säännösten soveltamista.

2 artikla

Tällä päätöksellä sallitun dihydrokapsiaatin nimitys sitä sisältävien elintarvikkeiden pakkausmerkinnöissä on ”dihydrokapsiaatti”.

3 artikla

Tämä päätös on osoitettu yritykselle Ajinomoto Co. Inc., 15–1, Kyobashi, Chuo-ku, 1-choume, 104–8315, Tokio, Japani.

Tehty Brysselissä 22 päivänä marraskuuta 2012. Komission puolesta Maroš ŠEFČOVIČ Varapuheenjohtaja

(1) EYVL L 43, 14.2.1997, s. 1.

(2) EFSA Journal 2012; 10(7):2812.

(3) EUVL L 404, 30.12.2006, s. 26.

(4) EUVL L 124, 20.5.2009, s. 21.

(5) EUVL L 164, 26.6.2009, s. 45.

LIITE I DIHYDROKAPSIAATIN OMINAISUUDET Määritelmä Dihydrokapsiaatti valmistetaan synteettisesti vanillyylialkoholin ja 8-metyylinonaanihapon entsyymikatalysoidun esteröintireaktion avulla. Esteröinnin jälkeen dihydrokapsiaatti uutetaan n-heksaanilla. Tanskan eläinlääkintä- ja elintarvikehallinto on hyväksynyt Lipozyme 435 -entsyymin. Kuvaus: Viskoosi neste, väritön tai keltainen Kemiallinen kaava: C18H28O4 Rakennekaava: CAS-numero: 205687-03-2 Dihydrokapsiaatin fysikaalis-kemialliset ominaisuudet Dihydrokapsiaatti yli 94 % 8-metyylinonaanihappo alle 6 % Vanillyylialkoholi alle 1 % Synteesiin liittyvät aineet alle 2 %